જે ઘરમાંથી ૧૧ લોકોની લાશો મળી ત્યાંથી જ રજિસ્ટરમાંથી કેટલીક નોંધ મળી આવી હતી. આ નોંધના આધારે આ ટેસ્ટ કરવામાં આવશે. બુરાડીના આ ૧૧ મૃત લોકો વડના વૃક્ષની વડવાઈઓની જેમ લટકીને આત્મહત્યા કરી હોય એવું જણાતું હતું. ઘરમાં રહેલા રજિસ્ટરમાંથી મળેલી નોંધ અનુસાર આવી કોઈ વિધિ કરવાથી ઈશ્વર ખુશ થશે એવો સંદેશો લખાયો હતો. પોલીસ જો કે પોસ્ટમોર્ટમના ફાઈનલ રિપોર્ટની રાહ જોઈ રહી છે. રજિસ્ટરમાં જે લખાણ છે તેમાં ૩૩ વર્ષીય પ્રિયંકાના અક્ષરો હોવાનું પોલીસે કહ્યું છે.